### Resumé

Forslag fra Karl Mogensen (B) vedr. undersøge hvordan Vejle Kommune kan understøtte genetablering af togbetjening af Gadbjerg.

### Sagsfremstilling

Ifølge §5 i forretningsordenen fra Teknisk Udvalg kan ethvert medlem senest 8 dage forud for et ordinært møde indgive en skriftlig anmodning om behandling af en sag.

Henvendelsen af 14-11-2025 fra Karl Mogensen (B), lyder således:

Kære Søren Nielsen,

Hermed en initiativsag til det kommende TU-Møde:

Undersøgelse af, hvordan Vejle kommune kan understøtte en genetablering af togbetjening af Gadbjerg.

Forslag:

Teknisk udvalg anmoder forvaltningen om at gå i dialog med DSB og Banedanmark om at undersøge, hvordan vi i fællesskab kan genetablere togbetjening af Gadbjerg.

Det undersøges konkret, hvordan Vejle Kommune kan understøtte genetablering af togbetjening af Gadbjerg, herunder hvilke indsatser, det vil kræve af Vejle Kommune at understøtte formålet. Det kan være adgangsforhold, perronforhold, koordinering med anden offentlig transport og lignende.

Vejle kommune kan gå i dialog med Viborg Kommune, hvor genåbningen af togstop i [adresse], som kan sammenlignes med Gadbjerg i indbyggertal, blev reetableret i aktivt samarbejde med Viborg Kommune, som bevilgede 7 ud af de 12 mio. kr. som genåbningen beløb sig til.

De bedste hilsner

Karl Mogensen

Medlem af [adresse] for Radikale Venstre

Spidskandidat til KV25

Medlem af

Arbejdsmarkedsudvalget

Sundheds- og forebyggelsesudvalget

Teknisk Udvalg

Stedfortræder i Børne- og ungeudvalget

[adresse] 8  ·  7120 [adresse]   ·  Tlf. [telefonnummer]  ·  E-mail: [e-mail]

### Klima og resiliensvurdering

Ikke relevant.

### Sagens videre forløb

Sagen skal alene behandles af Teknisk Udvalg.

### Indstilling Teknik- og Miljødirektøren indstiller

**at** udvalget behandler forslaget.

### Beslutning

Udvalget behandlede forslaget.

Forvaltningen arbejder videre med forslaget.

Nils Kristensen var fraværende.